ఇస్లామాబాద్, ఏప్రిల్ 12: పాకిస్థాన్లో ఇద్దరు కరడుగట్టిన ఉగ్రవాదులకు ఉరి శిక్ష అమలు చేశారు. ఈ శిక్షను పంజాబ్లోని ఓ జైలులో కట్టుదిట్టమైన భద్రత మధ్య మంగళవారం అమలు చేశామని పాక్ సైన్యం అర్థరాత్రి ప్రకటించింది. తహ్రీక్-ఎ-తాలిబన్ పాకిస్థాన్ అనే ఉగ్రవాద సంస్థకు చెందిన మహ్మద్ షాహిద్ ఒమర్, ఫజల్-ఎ-హక్ పాక్.. పౌరులు, సైన్యం, న్యాయస్థానం, పోలియో చుక్కలు వేసే బృందం, స్వచ్ఛంద సంస్థ ఉద్యోగులపై పలు దాడులకు పాల్పడినట్లు విచారణలో తేలింది. వీరిపై రెండేళ్ల పాటు విచారణ జరిపిన పాక్ సైనిక కోర్టు ఉరి శిక్ష విధించాలని తీర్పునిచ్చింది. అయితే, ఈ విచారణ ఎక్కడ జరిగిందో మాత్రం పాక్ వెల్లడించలేదు.
islamabad, epril 12: paakisthaanlo iddaru karadugattina ugravaadulaku uri shiksha amalu chesaru. ee shikshanu panjaabloni oo jailulo kattudittamaina bhadrata madhya mangalavaaram amalu chesamani pak sainyam ardharaathri prakatinchindi. tahrik-e-taliban pakisthan ane ugravaada samsthaku chendina mahmad shahid omar, fazal-e-hak pak.. pourulu, sainyam, nyaayasthaanam, polio chukkalu vese brundam, swachchanda samstha udyogulapai palu daadulaku paalpadinatlu vichaaranalo telindi. veeripai rendella paatu vichaarana jaripina pak sainika kortu uri shiksha vidhinchaalani teerpunichindi. ayithe, ee vichaarana ekkada jarigindo maatram pak velladinchaledu.